Bya Boniface Kizza
Abantu abasoba mu 25 babbidde mu mazzi kukizinga e Kalangala oluvvannyuma lw’ekinaala okubbira. Kigambibwa nti bano balinnye ekinaala kino okubaako eggendo z’ebagendako ezenjawulo ngabasinga obungi kigambibwa nti babadde bava kumwalo gwe Lukuba ng’abadda kumwalo e Kisaaba.
Abatuuze abawangalira kukiziinga kino bategezeeza ngakibuyaga owamanyi ali kukiziinga mukaseera kano y’avviriddeko ekinaala okubbira, kitegerekese nti abantu mukaaga (6) bebakannyululwa okuva mu mazzi eranga bano bazuliddwa abantu ababadde bazze nga banoonya abantu babwe olwo n’ebabasanga ng’abawagamidde kumayinja wamu n’emubitimba ebyabadde bitegeddwa.
Abalunnyanja ng’abayambibwako abakuuma ddembe bakyagenda maaso okufeffeta buli kannyomero okulabanga bazuula abantu abalala abakyabuze, ebintu by’abasabaaze omuli engoye, ensawo nebintu ebirala birabiddwako nga biseyeyiza ku mazzi kungulu.
Abatuuze b’etwogeddeko n’abo nga bakulembeddwamu Waliggo Kolinz batubulidde okusomozebwa kw’ebalina ku kizinga kino ng’obutaba n’ambalama eziri kumutindo era bawanjagidde gavumenti eveeyo ekole embalama ez’omutindo basobole okwewala obuzibu nga buno.
tso_Latn lug_Latn lug_Latn lug_Latn lug_Latn